laion/Wikipedia-Exotic huggingface dataset:
Emmaste vald

Emmaste vald asus Hiiu maakonna lõunaosas. Vallas elas 2011. aasta lõpu seisuga 1102 inimest, neist 1089 olid eestlased. Emmaste viimane vallavanem (aastatel 2013–2017) oli Tiit Paulus. Emmaste vald moodustati 1992. aasta 30. aprillil. Valla vastuseisust hoolimata otsustas Eesti valitsus 22. juunil 2017 sundliita Emmaste vald Eesti omavalitsuste haldusreformiga moodustatava Hiiumaa vallaga. Emmaste vald vaidlustas vastava määruse Riigikohtus, kuid jäi seal kaotajaks. Emmaste vallas oli 43 küla: Emmaste, Haldi, Haldreka, Harju, Hindu, Härma, Jausa, Kabuna, Kaderna, Kitsa, Kurisu, Kuusiku, Kõmmusselja, Külaküla, Külama, Laartsa, Lassi, Leisu, Lepiku, Metsalauka, Metsapere, Muda, Mänspe, Nurste, Ole, Prassi, Prähnu, Pärna, Rannaküla, Reheselja, Riidaküla, Selja, Sepaste, Sinima, Sõru, Tilga, Tohvri, Tärkma, Ulja, Valgu, Vanamõisa, Viiri, Õngu. Statistikaamet, vaadatud 30.05.2017. Eesti haldus- ja asustusjaotuse klassifikaator Siseministeerium: Kohalike omavalitsuste juhid 2014. a. jaanuari seisuga, vaadatud 17. oktoober 2014 Eesti Vabariigi Ülemnõukogu Presiidiumi seadlus Hiiu maakonna Emmaste valla, Jõgeva maakonna Pala ja Raja valla, Lääne-Viru maakonna Haljala valla ning Viljandi maakonna Mõisaküla linna omavalitsusliku staatuse kinnitamise kohta. RT 1992, 19, 274 Emmaste valla, Hiiu valla, Käina valla ja Pühalepa valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmine Vabariigi Valitsuse 22. juuni 2017. a määruse nr 99 „Emmaste valla, Hiiu valla, Käina valla ja Pühalepa valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmine“ põhiseaduspärasuse kontroll 19. oktoober 2017 Riigikohtu otsus Emmaste valla koduleht
Margot Kask

Margot Kask (sündinud 5. septembril 1974 Tartus) on eesti fotokunstnik ja kuraator. Kask on õppinud Eesti Kunstiakadeemias graafikat (BA 1999), fotograafiat (MA 2009) ja kunstiõpetust (alates 2013, lõpetamata MA). Näitustel on Margot Kask esinenud alates 1995. aastast kuraatori ja kunstnikuna, esitledes oma fotosid, joonistusi, videoid ja installatsioone. 1990. aastate keskel kuulus ta rühmitusse [mo:bil] galerii, 2000. aastat lõpus tegi lühemat aega koostööd rühmitusega Loovala. Ta on õpetanud Tallinna Ülikoolis, Eesti Kunstiakadeemias ja Vanalinna Hariduskolleegiumi kunstikoolis. "Maiu Mooses, Margot Kask, Stina Valgma "Hingamine"", Sirp/pressiteade, 10.03.2022 (vaadatud 04.03.2023) Joosep Laik, "Kunstnikud tutvustavad oma ehete ja maalide loomisprotsessi", Pärnu Postimees, 8. jaanuar 2019 (vaadatud 04.03.2023) Kunstniku koduleht Fotokunstnike Ühenduse koduleht Dislocated. Contemporary Estonian Photography
Aim

Aim on küla Venemaal Habarovski krais Ajani-Maja rajoonis. Asub rajoonikeskusest Ajanist 350 km loodes Maja jõe kaldal Aimi jõe suudmes. Küla tekkis 1844. aastal Vene-Ameerika Kompanii kaubatee äärde. Seal elavad peamiselt venelased ja evengid. Aimis on lasteaed, põhikool, postkontor, arstipunkt, kultuurimaja ja raamatukogu.
Ajani-Maja rajoon

Ajani-Maja rajoon on 2. järgu haldusüksus Venemaal Kaug-Ida föderaalringkonnas Habarovski krai põhjaosas. Piirneb läänes Sahhaga, idas on rajoonil 390 km Ohhoota mere rannikut. Rajooni läbib edelast kirdesse Džugdžuri mäestik. Suuremad jõed on Utšuri, Judoma ja Maja jõgi. Rajoon jaguneb 4 külaasunduseks. Rajooni rahvaarv oli 2002. aasta rahvaloenduse andmeil 3271. 2009. aastal oli rajooni arvestuslik rahvaarv 2754. Suuremad asulad on Ajan, Nelkan, Džigda ja Aim. 2010. aasta rahvaloenduse andmeil oli rahvaarv 2291. Ajani-Maja rajoon moodustati 1930. aastal. Административное деление СССР на 1.01.1933 http://gov.khabkrai.ru/invest2.nsf/pages/ru/geninfo/ayan_reg.htm
Dirty On The Dancefloor

"Dirty On The Dancefloor" on Jana Kase singel. Kristin Aasma. Rivo Kingi ja Jana Kask ühendasid jõud rajuks tantsuhitiks "Dirty On The Dancefloor". / Õhtuleht, 2. detsember 2009 Gash Mo feat Jana Kask "Dirty On The Dancefloor" (radio edit) – video YouTube'is
Amīn al-Ḩāfiz̧ (Liibanoni poliitik)

Amīn al-Ḩāfiz̧ (araabia keeles أمين الحافظ‎; 28. jaanuar 1926 Tripoli – 13. juuli 2009 Beirut) oli Liibanoni poliitik. Aastatel 1960–1996 oli ta Liibanoni parlamendi liige. 25. aprillist kuni 21. juunini 1973 oli ta Liibanoni peaminister.
Määramispiirkond

Funktsiooni määramispiirkond on funktsiooni argumendi nende väärtuste hulk, mille korral funktsiooni väärtus on defineeritud. Funktsiooni f määramispiirkonda tähistatakse kujul Dom(f) või D(f). Funktsiooni f(x) = 1/x määramispiirkond ei ole reaalarvude hulk R {\displaystyle \mathbb {R} } , sest funktsioon ei ole kohal x=0 määratud. Selle funktsiooni määramispiirkond on R ∖ { 0 } {\displaystyle \mathbb {R} \backslash \{0\}} (reaalarvude hulk elemendita 0). Kujutis Muutumispiirkond Kaasik, Ü. (2002). Matemaatikaleksikon. Tartu.
2009. aasta Belgia grand prix

2009. aasta Belgia Grand Prix oli 2009. aasta Vormel 1 hooaja kaheteistkümnes etapp, mis peeti Belgias Spa-Francorchamps' ringrajal 30. augustil 2009. Sõideti 44 ringi, võistluse kogupikkus oli 308,176 km. Ilm oli kuiv. Kvalifikatsioonisõidu võitis Giancarlo Fisichella. See oli Force India meeskonna esimene parim stardikoht. Võistluse võitis Kimi Räikkönen. Giancarlo Fisichella tõi oma teise kohaga Force Indiale meeskonna ajaloo esimesed punktid. Võistluse kiireima ringi sõitis Sebastian Vettel (1.47,263). Belgia Grand Prix
2009. aasta Itaalia grand prix

2009. aasta Itaalia Grand Prix oli 2009. aasta Vormel 1 hooaja kolmeteistkümnes etapp, mis peeti Itaalias Monzas Monza ringrajal 13. septembril 2009. Sõideti 53 ringi, võistluse kogupikkus oli 306,720 km. Ilm oli kuiv ja kuum. Kvalifikatsioonisõidu võitis Lewis Hamilton ja võistluse Rubens Barrichello. Võistluse kiireima ringi sõitis Adrian Sutil (1.24,739). Ferrari meeskond asendas vigastatud Felipe Massa asemel kaks võistlust sõitnud Luca Badoeri Giancarlo Fisichellaga. Fisichella asemele Force India meeskonnas asus testisõitja Vitantonio Liuzzi.
Reisirong

Reisirong on rong, millega veetakse reisijaid. Reisirongid võivad sõita nii elektri kui ka diisli jõul. Reisirongide vagunid on kohandatud reisijate vedamiseks. Otstarbe järgi eristatakse: kaugronge, kohalikke ronge, linnalähironge ja posti-pagasironge. Liikumiskiiruse järgi eristatakse: ekspressronge, kiirronge, lihtronge. Reisirongides kasutatakse mitmesuguseid vaguneid. Veomootorite ja juhtimisseadmetega mootorvagunid on eriti levinud linna- ja linnalähiliikluses. Sisustuse järgi võib eristada: tavavagun (istmed, vahel ka lauad jms; levinuim); kupeevagun (kupeed – seinaga eraldatud istmeplokid, kus võivad olla ka voodid; kupeed on tavaliselt pikamaarongide ja rahvusvaheliste rongide vagunites); luksusvagunid (vagunis on tavaliselt suur voodi ja mööblit). Eestis teostavad reisijate vedu rongidega: Elron (elektri- ja diiselrongid) GoRail (Tallinn–Moskva–Tallinn) Raudteetransport Raudteepeatus Raudteejaam
Analüütiline geomeetria

Analüütiline geomeetria on matemaatika haru, mis uurib geomeetrilisi objekte algebra vahenditega koordinaatide meetodil. Kitsamas tähenduses mõistetakse analüütilise geomeetria all esimest ja teist järku joonte ning pindade teooriat. Viimane asjaolu tingib tasapinnalise ning ruumilise analüütilise geomeetria eristuse. Algebraline geomeetria Ü. Kaasik, Matemaatikaleksikon (2002)
Palusalu

"Palusalu" on 2009. aasta Eesti dokumentaalfilm maadleja Kristjan Palusalust. Filmi on lavastanud Kristiina Davidjants. Filmis on kasutatud kaadreid Eesti, Saksa ja Soome filmiarhiivist ning digitaalselt töödeldud fotosid Palusalude albumitest, Eesti Spordimuuseumi, Riigiarhiivist, Eesti Filmiarhiivist ja KGB arhiivist. "Dokumentaalfilmi tootmistoetuse taotlused, 12.01.2009. Tootmistoetuse taotlused". Eesti Filmi Sihtasutuse koduleht (kasutatud 21.12.2009) Andres Laasik "Kaadris on tõeline eesti mees Kristjan". Eesti Päevaleht, 19. detsember 2009
Ned Block

Ned Joel Block (sündinud 1942) on juudi päritolu USA filosoof, kes töötab vaimufilosoofia alal. Tema tähtsamad tööd puudutavad teadvust ja tunnetusteadust. Ta sai doktorikraadi Harvardi Ülikoolist Hilary Putnami juhendamisel. Ta oli pikka aega Massachusettsi Tehnoloogiainstituudi filosoofiaprofessor. Praegu õpetab ta New Yorgi Ülikoolis.  Pikemalt artiklis Blockheadi argument Artiklis "Psychologism and Behaviourism" (1981) esitas Block Blockheadi argumendi Turingi testi kui arukuse testi vastu. Ta on olnud Turingi testiga seotud Loebneri auhinna žüriis. Block on kritiseerinud funktsionalismi, väites, et süsteem, millel on samad funktsionaalsed seisundid nagu inimesel, ei pruugi olla teadvusega. Block tegi eristuse fenomenilise teadvuse ja ligipääsuteadvuse vahel: fenomeniline teadvus koosneb subjektiivsest kogemusest ja tunnetest; ligipääsuteadvus koosneb tunnetussüsteemis globaalselt saadaolevas informatsioonis arutlemise, kõne ja kõrgetasandilise tegevusejuhtimise tarbeks. Ta on väitnud, et inimesel ei pruugi fenomeniline teadvus alati ligipääsuteadvusega kokku langeda. Are Absent Qualia Impossible? – The Philosophical Review, 89, 1980, lk 257–274. Psychologism and Behaviorism. – The Philosophical Review, 90, 1981, lk 5–43. Ned Block on abielus arengupsühholoog Susan Careyga. Ned Blocki koduleht Sissekanne teadvuse vikiõpikus Minds and Machines course by Ned Block
Pillimeister

Pillimeister ehk pilliehitaja on käsitööline, kes valmistab muusikainstrumente. Pillimeistrit võib vastavalt valmistatavale pillile nimetada viiulimeistriks, orelimeistriks, klaverimeistriks jne. Viiulimeister oskab tavaliselt valmistada ka teisi viiuli perekonna pille. Aaro Altpere Toivo Altpere perekond Amatid Jakob Aumere Theobald Böhm Aristide Cavaillé-Coll Václav Cerveny Bartolomeo Cristofori Ivor Darregg Leo Fender Hans Heinrich Falck perekond Guarnerid Raivo Hiiemaa Ernst Hiis Carleen Hutchins Hermann Jurak Herbert Kolbe Priidu Korberg Aksel Kriisa Eduard Kriisa Hardo Kriisa Harry Kriisa Jakob Kriisa Juhan Kriisa Rudolf Kriisa Tannil Kriisa August Kristal Friedrich Ladegast Francesco Landini Yuri Landman Väino Maala Giovanni Paolo Maggini Gustav Normann Indrek Olt Robert Paiste Harry Partch Robert Rathke Hans Reedi Hans Reichel Luigi Russolo Karl Saar Jakob Saarmann Gasparo di Bertolotti da Salò Adolphe Sax Georg Friedrich Schmahl Arp Schnitger Tõnu Sepp Gottfried Silbermann Eugen Sprenk-Läte Antonio Stradivari Carl August Tanton Andrus Taul Ants Taul Johannes Taul August Terkmann Louis van Valbeke Johannes Vihm Jean Babtiste Vuillaume
Psychologism and Behaviourism

"Psychologism and Behaviourism" on Ned Blocki artikkel, milles ta kritiseerib Turingi testi kui testi arukuse tuvastamiseks, kasutades Blockheadi argumenti. Artikkel ilmus 1981 ajakirjas The Philosophical Review (kd LXXXX, nr 1,lk 5–43). Olgu psühhologism vaade, mille kohaselt see, kas mingi käitumine on arukas (arukas), sõltub seda esilekutsuva sise-infotöötluse iseloomust. Sellest järeldub, et kaks süsteemi, milles stiimuleid ja reaktsioone vahendav infotöötlus on sel moel erinev, et üks neist on täiesti arukas ja teine täiesti ilma aruta, võivad olla oma tegeliku ja võimaliku käitumise, käitumisdispositsioonide ning -võimete ja kontrafaktuaalsete käitumisomaduste poolest täiesti ühesugused. Esiteks, psühhologism on tõene ning intelligentsuse biheivioristlik loomulik analüüs, mis on sellega vastuolus, on väär. Teiseks, tavalised argumendid intelligentsuse loomuliku biheivioristliku analüüsi vastu ei suuda seda kummutada ega näidata psühhologismi tõesust. Psühhologism on biheiviorismiga täielikus vastuolus. Näiteks Gilbert Ryle'i järgi ("The Concept of Mind") on küsimuses, kas kellegi käitumine on intelligentne, otsustavad võimed, oskused, harjumused ja kalduvused. Paljud filosoofid heidavad psühhologismi kõrvale sellepärast, et psühhologismist tundub järelduvat, et teistmoodi konstrueeritud infotöötlusega olendid ei ole intelligentsed, isegi kui nende keeleline käitumine on samasugune kui inimesel. Üks artikli eesmärke on näidata, et psühhologismist ei tulene niisugust järeldust. Kui psühhologism on tõene, siis ei saa funktsionalismi kaitseks esitada argumenti, et inimesetaoline olend, kellel on samasuguste kausaalsete rollidega seesmised funktsionaalsed olekud nagu inimestel, kuid need on homunkuluste poolt kavandatud inimkäitumise simuleerimiseks, on arukad.  Pikemalt artiklis Turingi test Üks viis Turingi testi tõlgendada on "operatsionaalselt" defineerida arukus nii: kui süsteemile tehakse Turingi test, on ta arukas siis ja ainult siis, kui ta selle edukalt läbib. Sel juhul peetakse Turingi testi eksimatuks: kui seade on Turingi testi läbinud, on mõttetu küsida, kas ta on ka tegelikult arukas; ja kui ta seda millegipärast ei läbinud, on mõttetu küsida, kas ta ehk siiski on arukas. Selle raskuse vältimiseks võib defineerida arukuse käitumusliku "biheivioralistlikult" dispositsioonina läbida Turingi test, kui see tehakse. Üks raskustest, mis ikkagi tekib, on lootmine inimesest kohtuniku eristusvõimele, mis võib olla liiga hea (tunneb tegelikult arukad masinad ära masinatena näiteks masinliku mõttestiili järgi). Selle raskuse vältimiseks võib lasta kohtunikult küsida, kas üks või mõlemad vastajad on vähemalt sama arukad (intelligentsed) kui keskmine inimene. See toob kaasa tsirkulaarsuse, sest arukuse üle otsustatakse kohtuniku arusaama järgi intelligentsusest. Peale selle tekib sama probleem uuesti, sest masinlikku mõttestiili võidakse pidada ebaintelligentseks. Artikli originaaltekst
Niidurüdi

Niidurüdi ehk niidurisla (Calidris alpina schinzii) on kurvitslaste sugukonda rüdi perekonda kuuluv lind. Ta on soorüdi alamliik. Niidurüdi pesitseb Briti saarte, Islandi ja Läänemere-äärsete maade rannikuniitudel. Eestis leidub niidurüdi valdavalt vaid Lääne-Eestis harvaesineva haudelinnuna, kes on levinud vaid rannaniidu ja lageraba elupaikades piiratud alal. Väikesele arvukusele vaatamata pesitseb Eestis vähemalt kolmandik niidurüdi Läänemere asurkonnast, mistõttu on selle liigi säilimise tagamine Eesti vastutus nii Euroopa kui ka kogu maailma mõistes. Pooled Eesti niidurüdidest elavad Matsalu rahvuspargis. Niidurüdi on esimese kategooria kaitse all olev ohustatud liik. 2008. aastal hinnati niidurüdi arvukuseks Eestis 170–240 haudepaari. 2009. aastal ei ületanud nende arvukus tõenäoliselt enam 200 haudepaari. Ohu põhjused on eelkõige rannaniitude kinnikasvamine ning rebaste ja kährikute arvukuse suurenemine. Ta on ohustatud ka mujal Euroopas. Niidurüdi on 16–22 cm pikkune, tiibade siruulatus on 35–40 cm. Linnu selg on pruuni-mustakirju; kõht must, küljelt heledam ja laiguline. Nokk on lühem kui soorüdil. Niidurüdi ehitab oma pesa varjatud kohta rohupuhma sisse. Kurnas on tavaliselt neli muna. Niidurüdi toiduks on putukad ja nende vast­sed, ämbli­kud, väheharjasussid ja limused. Euroopa linnud, ISBN 9789985702970 Eesti Päevaleht: Kaks lindu rangeima kaitse alla. Ulvar Käärt. Niidurüdid päästaks vaid range riiklik kaitse EPL, 21. detsember 2009 Aasta oli niidurüdidele soodne Neljas.ee, 30. november 2010 Restoration of Meadow Bird Habitats (REMAB)
Tsükloheksanool

Tsükloheksanool ehk heksahüdrofenool on tsükliline alkohol, mille keemiline valem on C6H11OH. Tsükloheksanool saadakse tsükloheksaani oksüdeerimisel või fenooli hüdrogeenimisel. Tsükloheksanooli kasutatakse peamiselt lähteainena polümeeride, sealhulgas nailoni ja mitmesuguste plastifikaatorite tootmisel. Seda kasutatakse ka lahustina. Tsükloheksanool on toatemperatuuril värvitu kristalliline aine või viskoosne vedelik. molaarmass: 100,158 g/mol tihedus: 0,96 g/ml sulamistemperatuur: 299 K keemistemperatuur: 434 K
Annise Parker

Annise Danette Parker (sündinud 17. mail 1956 Houstonis) on USA poliitik. 2. jaanuaril 2010 astus ta ametisse Houstoni linnapeana. Selles ametis oli ta kuni 2. jaanuarini 2016. Ta on lesbi. Parker kuulub Demokraatlikku Parteisse ja on töötanud Houstoni linnakontrolörina. Koduleht Office of the City Controller for Houston official website
Arukus (filosoofia)

Arukuse ehk intelligentsuse (inglise keeles intelligence) all mõistetakse vaimufilosoofias (näiteks seoses Turingi testiga) olendi omadust omada mõtlemist, mõistust, aru vms, või käitumise omadust tuleneda mõtlemisest vms.
Kaug-Ida Vabariik

Kaug-Ida Vabariik oli 6. aprillil 1920 Verhneudinskis (Ulan-Udes) Nõukogude Venemaa initsiatiivil loodud puhverriik Nõukogude Venemaa ja Jaapani vahel aastatel 1920–1922. Vabariigi pealinn oli algul Verhneudinsk ja hiljem Tšita. Kulisside tagant kontrollis Nõukogude Venemaa vabariiki Kaug-Ida bolševike, Siberi parteikomitee ning Moskvast saadetud emissaride kaudu. 5. novembril 1922 asendati vabariigi juhtkond nõukogudemeelse juhiga (Vassili Blücher) ja liideti Venemaa Ülevenemaaline Kesktäitevkomitee dekreediga Vene SFNV koosseisu. Fail:FERgovernment.jpg Kaug-Ida Vabariigi koosseisu kuulusid: Taga-Baikali oblast, Amuuri oblast, Primorje oblast, Põhja-Sahhalin ja osa Hiina-Ida raudtee rajoonist, kus elas vene elanikkond. Kaug-Ida Vabariigi juhid olid järgmised: Aleksandr Mihhailovitš Krasnoštšokov 6. aprill 1920 – 29. mai 1921; Nikolai Mihhailovitš Matvejev, 29. mai 1921 – 14. november 1922. Boriss Zahharovitš Šunjanski, 1920. aasta juuni – oktoober, Aleksandr Mihhailovitš Krasnoštšokov, 30. oktoober 1920 – 13. veebruar 1921, Pjotr Mihhailovitš Nikiforov 14. veebruar 1921 – 8. oktoober 1922. Pjotr Aleksejevitš Kobozev, 8. oktoober – 14. november 1922, Pjotr Aleksejevitš Kobozev, Kaug-Ida Revolutsioonikomitee esimees 15. november 1922 – oktoober 1923). Formaalselt sõltumatu Kaug-Ida Vabariigi tegevust suunas VK(b)P KK Kaug-Ida büroo (Дальбюро ЦК РКП(б)) ja nõukogude kommunistide juhitav Tšekaa analoog – Kaug-Ida Vabariigi Riiklik Poliitkaitse (Госполитохрана ДВР), mille ülem oli hilisem GULAGi ülem Matvei Berman. Pärast Kaug-Ida Vabariigi liitmist Vene NFSV-ga moodustati piirkonnast Kaug-Ida oblast (1923–1926) ning seejärel Kaug-Ida krai, mis omakorda jaotati 1938. aastal Habarovski kraiks ja Primorje kraiks. Ivo Paulus, Ivo Paulus: Kaug-Ida Vabariik, Eesti Päevaleht, 12. aprill 2010
Helmuth Luik

Helmuth Luik (19. veebruar 1928 Paikuse vald, Pärnumaa – 4. mai 2009 Tallinn) oli eesti maletaja ja malekohtunik. Ta tegutses malekohtunikuna. Sai üleliidulise spordikohtuniku kategooria. Elulugu Maleliidu lehel Mõni sõna Helmuthist Maleringkonnad leinavad Helmuth Luike Biograafia ESBL-is
Diedrich von Tiesenhausen

Diedrich von Tiesenhausen on mitme Tiesenhauseni suguvõsa liikme nimi: Vabahärra Diedrich von Tiesenhausen (1767–1834), Vene major, Rakvere ja Tudulinna mõisnik, Virumaa kreisikohtunik Vabahärra Diedrich von Tiesenhausen (1825–1894), Sõmeru mõisnik, Virumaa kreisikohtunik, eelmise poeg
Johann Diedrich von Tiesenhausen

Vabahärra Johann Diedrich von Tiesenhausen (ristiti 23. aprill (vkj 12. aprill) 1767 Tallinnas; suri 8. mail (vkj 26. aprill) 1834 Rakveres) oli Venemaa sõjaväelane (major) ja Eestimaa mõisnik. Johann Diedrich von Tiesenhausen sündis Rakvere ja Tudulinna mõisniku vabahärra Jakob Johann von Tiesenhauseni (1729–1784) ja Wilhelmine Margarethe von Baranoffi (1737–1808) pojana. Talle kuulusid Rakvere ja Tudulinna mõis ning ta oli Virumaa kreisikohtunik. Johann Diedrich von Tiesenhausen abiellus 26. juunil (vkj. 15. juunil) 1795 Türi-Alliku mõisas Anna Wilhelmine Henriette von Baranoffiga (1776–1801), kes oli Suure-Lähtru mõisniku Christoph von Baranoffi (suri 1747) ja Helene von Helffreichi tütar. Abielust sündisid: Wilhelmine von Tiesenhausen; Henriette Jakobine Amalie von Tiesenhausen (sünd. 1797); Emilie Henriette von Tiesenhausen (1798–1878), abiellus Iisaku mõisniku Konrad von Breverniga (surnud 1870); Christoph von Tiesenhausen (sünd. 1798), Venemaa keisririigi sõjaväelane (rittmeister); Charlotte Juliane Konstantine von Tiesenhausen (sünd. 1799). Hiljem abiellus Johann Diedrich von Tiesenhausen Julie Charlotte von Wrangelliga, kes oli Uhtna mõisniku Georg von Wrangelli (surnud 1836) ja vabapreili Katharina von Ungern-Sternbergi tütar. Abielust sündisid: Georg von Tiesenhausen (1811–1850), Venemaa keisririigi sõjaväelane (ratsakaardiväe polkovnik); Juliane Katharina Helene von Tiesenhausen (1813–1824); Jakob von Tiesenhausen (1816–1902), Venemaa keisririigi sõjaväelane (kindralmajor), abiellus 1851 Otto von Kotzebue tütre Luise von Kotzebuega (1829–1866) ja 1867 Sangaste koguduse õpetaja Friedrich Heinrich Sellheimi tütre Luise Sellheimiga (1841–1929); Diedrich von Tiesenhausen (1825–1894), Sõmeru mõisnik, kreisikohtunik, abiellus 1849 kindralleitnant Gustav Gerhard von Plateri (1781–1848) tütre Katharina Sophia von Plateriga (1827–1913); Julie Sophie von Tiesenhausen (sünd. 1818). Viited: Tiesenhausen "Genealogisches Handbuch der baltischen Ritterschaften, Teil 2, 1.2: Estland" Görlitz. 1930. Lk. 403–404 "Genealogisches Handbuch der baltischen Ritterschaften, Teil 2, 1.2: Estland" Görlitz. 1930. Lk. 402–403 "Genealogisches Handbuch der baltischen Ritterschaften, Teil 2, 1.2: Estland" Görlitz. 1930. Lk. 723 "Genealogisches Handbuch der baltischen Ritterschaften, Teil 2, 1.2: Estland" Görlitz. 1930. Lk. 397 "Genealogisches Handbuch der baltischen Ritterschaften, Teil 2, 1.2: Estland" Görlitz. 1930. Lk. 25
Saksi-Meiningeni hertsogiriik

Saksi-Meiningeni hertsogiriik (saksa Herzogtum Sachsen-Meiningen) oli hertsogiriik Saksamaal 1680–1918, üks ernestiinide hertsogkondadest. Riiki valitses Wettini dünastia ernestiinide haru. 1675. aastal suri Saksi-Gotha-Altenburgi hertsog Ernst I ja tema seitse poega asusid koos hertsogkonda valitsema. 1680. aastal jagasid vennad oma valdused; vanuselt kolmas poeg Bernhard sai Meiningeni linna ja selle juurde kuuluvad alad. Temast sai esimene Saksi-Meiningeni hertsog. 1826. aastal suri Saksi-Gotha-Altenburgi hertsog Friedrich IV ning tema Altenburgi valdused päris Saksi-Hildburghauseni hertsog Friedrich. Friedrichi enda senised valdused liideti aga Saksi-Meiningeniga. 1871. aastast kuulus hertsogiriik Saksa keisririigi koosseisu. Hertsogkond kaotati 1918. aastal. 1680–1706 Bernhard I 1706–1724 Ernst Ludwig I 1724–1729 Ernst Ludwig II 1729–1743 Karl Friedrich 1743–1746 Friedrich Wilhelm 1743–1763 Anton Ulrich 1763–1782 Karl Wilhelm 1782–1803 Georg I 1803–1866 Bernhard II 1866–1914 Georg II 1914–1918 Bernhard III Saksi-Meiningeni hertsog
Serblased

Serblased on lõunaslaavi rahvas, kelle asualaks on Balkani poolsaare kesk- ja lääneosa, põhiliselt Serbia, Montenegro, Bosnia ja Hertsegoviina ning mingil määral Horvaatia. Koguarvu hinnatakse umbes 10,5 miljonile. Enamik serblasi on õigeusklikud. Bosnia ja Hertsegoviina serblased Ministarstvo vanjskih poslova/Ministry of Foreign Affairs of Serbia
Mbeya

Mbeya on linn Tansaanias, Mbeya piirkonna halduskeskus. Halduslikult moodustab linn Mbeya linnaringkonna. Mbeya asub riigi edelaosas Sambia piiri lähedal. Linna geograafilised koordinaadid on 8° 54′ S, 33° 27′ E. Linn asub umbes 1700 meetri kõrgusel merepinnast ning on ümbritsetud mägedega. Mbeya asutati 20. sajandi alguses puhkenud kullapalaviku tulemusel 1920. aastatel kaevandusasulana. Hiljem rajatud raudtee meelitas kohale põlluharijad ja väkeettevõtjad. Aastal 2005 elas Mbeyas umbes 280 000 inimest.